CELEX: 32010R0168
Language: et
Date: 2010-03-01 00:00:00
Title: Nõukogu määrus (EL) nr 168/2010, 1. märts 2010 , millega muudetakse määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga

2.3.2010   
            
            
               ET
            
            
               Euroopa Liidu Teataja
            
            
               L 51/1
            
         NÕUKOGU MÄÄRUS (EL) nr 168/2010,
   1. märts 2010,
   millega muudetakse määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eelkõige selle artikli 215 lõiget 1,
   võttes arvesse nõukogu 1. märtsi 2010. aasta otsust 2010/128/ÜVJP, millega muudetakse ühist seisukohta 2003/495/ÜVJP, mis käsitleb Iraaki (1),
   võttes arvesse liidu välisasjade ja julgeolekupoliitika kõrge esindaja ning komisjoni ühist ettepanekut
   ning arvestades järgmist:
   
               (1)
            
            
               Kooskõlas ÜRO Julgeolekunõukogu resolutsiooniga 1483 (2003) kehtestati nõukogu 7. juuli 2003. aasta määruse (EÜ) 1210/2003 (mis käsitleb teatavaid spetsiifilisi piiranguid majandus- ja finantssuhetes Iraagiga) (2) artikliga 2 erikord seoses Iraagist eksporditava nafta, naftatoodete ja maagaasi eest tehtavate maksetega; sama määruse artikliga 10 kehtestati erikord seoses Iraagi teatavate varade kohtuliku puutumatusega. Kõnealuseid erikordasid kohaldati kuni 31. detsembrini 2008.
            
         
               (2)
            
            
               ÜRO Julgeolekunõukogu resolutsioonis 1859 (2008) on sätestatud, et mõlema erikorra kehtivust tuleks pikendada kuni 31. detsembrini 2009. Kooskõlas nõukogu ühisseisukohaga 2009/175/ÜVJP (3) muudeti määrusega (EÜ) nr 175/2009 vastavalt määrust (EÜ) nr 1210/2003 (4).
            
         
               (3)
            
            
               ÜRO Julgeolekunõukogu resolutsioonis 1905 (2009) on sätestatud, et mõlema erikorra kehtivust tuleks pikendada kuni 31. detsembrini 2010. Kooskõlas otsusega 2010/128/ÜVJP tuleks seetõttu määrust (EÜ) nr 1210/2003 vastavalt muuta.
            
         
               (4)
            
            
               Käesolevas määruses sätestatud meetmete tõhususe tagamiseks peab käesolev määrus jõustuma viivitamata,
            
         ON VASTU VÕTNUD KÄESOLEVA MÄÄRUSE:
   Artikkel 1
   Nõukogu määruse (EÜ) nr 1210/2003 artikli 18 lõige 3 asendatakse järgmisega:
   
      „3.   Käesoleva määruse artikleid 2 ja 10 kohaldatakse kuni 31. detsembrini 2010.”
   
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. märts 2010
      
         
            Nõukogu nimel
         
         
            eesistuja
         
         D. LÓPEZ GARRIDO
      
   
   
      (1)  Vt käesoleva Euroopa Liidu Teataja lk 22.
   
      (2)  ELT L 169, 8.7.2003, lk 6.
   
      (3)  ELT L 62, 6.3.2009, lk 28.
   
      (4)  ELT L 62, 6.3.2009, lk 1.